ફરિયાદમાં કરાયેલા આક્ષેપ પ્રમાણે દોઢ મહિના પહેલાં તારીખ ૧૭-૭-૧૭ના રોજ લીલાબહેનને નરોડા ખાતે જવાનું હોવાથી તેઓ સરસપુર બસસ્ટેન્ડ પાસે ઊભાં હતાં તે સમયે એક શટલ રિક્ષા તેમની પાસે આવી હતી, જેમાં બે પેસેન્જર બેઠા હતા. લીલાબહેનની ત‌િબયત ખરાબ હોવાથી તે રિક્ષામાં સૂઇ ગયાં હતાં, જેમાં પેસેન્જરોએ તેમના હાથમાંથી દોઢ-દોઢ તોલાની બે બંગડીઓ કાઢી લીધી હતી અને તેમને અ‌િજત મિલ પોલીસચોકી પાસે ઉતારી દીધાં હતાં. લીલાબહેને તેમના હાથમાંથી બંગડી ગાયબ થયેલી જોતાં તેમની ત‌િબયત લથડી હતી અને તેમને સારવાર માટે હોસ્પિટલમાં ખસેડવામાં આવ્યાં હતાં. થોડાક દિવસ પહેલાં તેમની ત‌િબયત સારી થતાં તેમણે બાપુનગર પોલીસ સ્ટેશનમાં રિક્ષાચાલક અને બે પેસેન્જર વિરુદ્ધમાં ફરિયાદ કરી છે.